Den Vest-Sjællandske Avis, 1818-09-26
Man har nu udførligere og bestemtere Efterretning om Tumulten i Manschester. Det farlige eller alvorlige deri er at reducere til følgende Data"Væverne holdt paa den sidste Onsdag i deres Lediggang deres tredie Optog, forsynede med Faner. De passerede forbi Hr. Grays Manufaktur. De Folk som arbeide hos ham og blive kaldte Knobsticks eller Prygle, begyndte at skiendes med Ledig giængerne. Oldgefellen i Fabriken blev isærdeleshed overvældet med Skieldsord. Et Par af Ledig giængerne satte Fødderne imod Døren, igiennem hvilken begge Partierne sandsynlig havde skiændtes med hinanden. Den nederste Fløi af Døren gik i Stykker og Steen bleve kastede igiennem den. Denne Hagel af Stene blev igien besvaret fra Manufacturet, og da Hoben, som udgjorde et Par hundrede Mennesker, ikke vilde vige, saa lod Hr. Gray skyde paa Pøbelen. Sex af Ledig giængerne bleve derved saarede og een af disse døde den følgende Dag. En Sergeant med 12 Mand blev nu sendt til Manufacturet, for at holde Pobelen i Tømme, som forsamlede sig derved. Efterat den havde kastet med Stene, blev først et Skud fyret af over den, og da dette ikke vilde hielpe, saa fulgte det andet Skud ind paa Mængden, som traf een af Arbeiderne i Lenden. Saasnart Pøbelen faae at det blev virkeligt Alvor, saa begav den sig bort fra Manufacturet. Henimod Aften bortjog en Trop Dragoner alle Folk fra Gaderne, og alt blev roeligt. Den følgende Dag drog en liden Hob af Vævere igiennem Gaderne og kastede Stene paa tre Manufacturer, men saasnart Militairene nærmede sig, adspredte Hoben sig hurtig og tog Flugten; der bleve blot Børn og Tilskuere, tilbage i Gaderne. Om Fredagen lod sig igien see et Optog af ledige Vævere med Faner; men da Stadens Magistrat og General Byng gik dom i Møde og erklærede, at man vilde jage dem fra hinanden med dragne Klinger, naar de længer lode sig see i Procession, saa gik de alle hiem. Den Ret som blev nedsat for at afgive en Kiendelse over den Væver som blev skudt ved Grans Manufactur, erklærede: at dette Drab lader sig retfærdiggiøre. Væverne blive dog imidlertid ved at være gjenstridige, og det er vel at bemærke: at Væverne som foraarsagede denne Allarm, er en forskiellig Classe af Manufacturister fra Spinderne, som allerede forhen havde vægret sig ved at arbeide. Disse Spindere blive langt bedre betalte end Væverne og erholde næsten den dobbelte Løn. Der er imidlertid bekiendtgjort af Magistraten i Manchester en Proclamation til Advarsel for disse Mennesker, som besvære sig saa meget, af hvilken man venter den bedste Virkning, endskiøndt Væverne ere blevne opsætsige i de naboliggende Steder. J den Adresse, som Bomuldspinderne have ladet udgaae i Manchester til Publicum, hedder det iblandt andet: Da vore Fabrikherrer for 2 Aar siden havde afkortet paa vor Løn, forsikrede de os, at det var kun en Følge af at deres Afsætning havde formindsket sig, og lovede os saasnart Udsalget vilde forbedre sig, igien frivillig at forhøie vor Løn. Vi forlode os paa deres Æresord, og vedbleve, længere end et Aar at arbeide med dette Afdrag. Men for omtrent 10 Maaneder siden fandt vi, da vi sammenlignede Priserne paa Bomulden og Garnet med Udsalgspriserne, at vore Herrer kunde opfylde deres Løfte, og vi anholdt derfor om den gamle Løn førend Afdraget. Hvor haard og besværlig er ikke vor Levemaade som Spindere! Vi aande ingen frisk Luft, ere indsluttede i en ureenlig Dunsikreds i fuldproppede Værelser, fra tidlig om Morgenen til sildig om Aftenen. Faae af os opnaae den første Halvdeel af den sædvanlige Livets Alder og Graven er, ofte vort første Hvilested. Vore Børn. – Ak kunde vi kaste et Stør over dette Syn! - deres halvfortærede, vanddannede Lemmer opfyldte Gaderne, og fremstille et Syn, som vi forgiæves ville forsøge paa at udmale. Vi erklære herved høitidelig, som Mennesker, som Huusfædre, som troe Undersaattere og Tilhængere af en Constitution, hvis Bogstav og Aand aldrig vil taale noget, hvad der hedder Slaverie og Undertrykkelse, at vi ved den nærværende lave Løn med den største Anstrængelse af vore Kræfter ikke kunne erhverve saa meget som er nødvendigt til de simpleste Livets Fornødenheder og vor Underholdning: Roligheden begynder dog imidlertid at vende tilbage i Staden, da man har arresteret nogle af Oprørstifterne og paa den anden Side nogle Fabrikherrer have givet efter og forhøiet Arbeidslønnen.